Համակարգչատեխնիկական փորձաքննությունների բաժին։ Այն միակն է Հայաստանում։ Բաժնում իրականացվում են հետազոտություններ հիմնական 4 ուղղություններով՝ ցանցային հանցագործությունների բացահայտում (համացանց եւ լոկալ ցանցեր), համակարգչային ծրագրերի ստուգում՝ դրանք լիցենզավորված լինելու հանգամանքի պարզման նպատակով, համակարգչային սարքերի հետազոտում եւ տեղեկատվության վերականգնում։ Ընդ որում, բաժինն ի վիճակի է վերականգնել տեղեկատվությունը նույնիսկ, եթե համակարգիչը մի քանի անգամ ֆորմատավորվել է։ Լաբորատորիայում առկա են նաեւ տարբեր բնույթի քրեագիտական հարմարանքներ։ Օրինակ, բանկային քարտերից տեղեկատվության ընթարցման համար նախատեսված դյուրակիր սարքը, որը կարող է պահել շուրջ 2.5 հազար քարտերի տվյալներ։